|  |  |  |
| --- | --- | --- |
| Lyngen kommunevapen 85x98 | **Lyngen kommune** | Arkivsaknr: 2015/20 -32Arkiv: D41Saksbehandler: Bjørn Eikeland Dato: 31.03.2016 |

**Saksfremlegg**

|  |  |  |
| --- | --- | --- |
| Utvalgssak | Utvalgsnavn | Møtedato |
| 55/16 | Lyngen formannskap | 12.04.2016 |
| 31/16 | Lyngen kommunestyre | 27.04.2016 |

# Egengodkjenning av områdereguleringsplan for Eidebakken gravplass

**Henvisning til lovverk:**

Plan- og bygningsloven

Vedlegg:

|  |  |
| --- | --- |
| 1 | Rapport kulturminner |
| 2 | Planbeskrivelse |
| 3 | Bestemmelser |
| 4 | Plankart |

## Saksprotokoll i Lyngen kommunestyre - 27.04.2016

## Behandling:

VEDTAK:

Lyngen kommunestyre tiltrer formannskapets innstilling til vedtak. Enst

## Vedtak:

1. Områdereguleringsplan for Eidebakken gravplass med tilhørende bestemmelser egengodkjennes.
2. Administrasjonen kunngjør vedtaket i samsvar med forvaltningslovens estemmelser.

--- slutt på saksprotokoll ---

## Saksprotokoll i Lyngen formannskap - 12.04.2016

## Behandling:

VEDTAK:

Lyngen formannskap tiltrer rådmannens innstilling. Enst

## Vedtak:

1. Områdereguleringsplan for Eidebakken gravplass med tilhørende bestemmelser egengodkjennes.
2. Administrasjonen kunngjør vedtaket i samsvar med forvaltningslovens bestemmelser.

--- slutt på saksprotokoll ---

## Rådmannens innstilling

1. Områdereguleringsplan for Eidebakken gravplass med tilhørende bestemmelser egengodkjennes.
2. Administrasjonen kunngjør vedtaket i samsvar med forvaltningslovens bestemmelser.

--- slutt på innstilling ---

## Saksopplysninger

**Generelle opplysninger om saken**

Sweco AS har på oppdrag fra Lyngen kommune utarbeidet områdereguleringsplan for utvidelse av Eidebakken gravplass. Formålet med planen er å sikre nødvendig fremtidig areal for gravplasser. Gravferdsloven § 2 fastsetter at det til enhver tid skal være ledig gravplasser for minst 3 % av kommunens befolkning. Reguleringsplanen omfatter også areal til parkeringsplass, samt legger til rette for ny adkomst.

**Planprosessen**

* 03.06.2014 Melding om oppstart av planarbeid
* 02.12.2014 Vedtak –utlegging til offentlig ettersyn av plan, Fsk-sak 148/14
* 16.12.2014 - 29.01.2015 – planforslag til offentlig ettersyn

Det kom inn 7 merknader fra private, offentlige etater og foreninger. Sametinget varslet innsigelse til reguleringsplanen i brev av 29.01.2015, da fredede kulturminner ikke var ivaretatt i planforslaget.

Den eldste delen av kirkegården er en automatisk fredet kirkegård listeført av Riksantikvaren og registrert i Askeladden med ID 87945. I tillegg befinner det seg 3 SEFRAK registrerte bygninger (220-20- , -21, -22) innenfor planområdet, samt planområdet ligger i umiddelbar nærhet til den reindriftssamiske sommerboplassen Fjellfinnbakken (Askeladden ID 9070). Sametinget utførte i henhold til kulturminnelovens § 9 undersøkelser i planområdet 05.06.2015.

Den 08.10.2015 kom Sametinget med en uttalelse vedrørende samiske kulturminner i planforslaget. Sametinget varslet trekk av innsigelse forutsatt at Sametingets merknader blir inkludert i bestemmelser og plankart. Det ble også klarlagt at SEFRAK-registrerte bygninger ikke er automatisk fredet og dermed kan rives, og at reguleringsplanen ikke er i konflikt med Fjellfinnbakken (Askeladden ID 9070).

Den eldste delen av kirkegården er et automatisk fredet kulturminne jf. kulturminneloven § 4. Fortsatt bruk av denne delen av kirkegården, (til urnenedsettelse i graver yngre enn 100 år) krever dispensasjon fra kulturminneloven § 8, fjerde ledd. Riksantikvaren har som ansvarlig myndighet innvilget dispensasjon. Sametinget har i sin endelige uttalelse i brev av 17.03.2016 innvilget dispensasjon fra kulturminneloven § 8, fjerde ledd forutsett at følgende bestemmelse innarbeides i reguleringsplanen:

***«Hensynssone/båndleggingssone automatisk fredete samiske kulturminner, lokaliteten Eidebakken kirkegård (id. 87945)(H730 og H190)»***

*«Samiske graver og gravminner eldre enn 100 år er fredet i medhold av kulturminneloven § 4. Tiltak som flytting, forandring, tildekking eller andre tiltak som er nevnt i kulturminneloven § 3, krever dispensasjon etter kulturminneloven § 8. Urnegraver kan anlegges i markerte graver som er yngre enn 100 år, og dersom graven har vært i bruk siden 1945, jf. Kirkerundskrivet T-300. Graver som ikke har vært i bruk siden 1945 eller som er eldre enn 100 år skal ikke brukes. Gravplanen skal følges».*

Merknaden er tatt til følge og bestemmelse er innarbeidet i planforslaget.

**Forhold til overordnet plan og øvrige vedtak**

Områdeplanen samsvarer med kommuneplanens arealdel 2014-2026

**Økonomiske konsekvenser**

Ikke behandlet

**Risiko- og sikkerhetsmessige konsekvenser**

Er håndtert i reguleringsplan. Se planprogram for mer informasjon.

**Miljøkonsekvenser**

Er håndtert i reguleringsplan. Se planprogram for mer informasjon.

## Vurdering av alternativer og konsekvenser

Rådmannen vurderer at planforslaget legger opp til en god arealutnyttelse.